Важна правна забележка

|

52007PC0515

Предложение за решение на Съвета за прилагане на Регламент (ЕО) №168/2007 относно приемането на многогодишна рамка за Агенцията на Европейския съюз за основните права за периода 2007 – 2012 г.  /* COM/2007/0515 окончателен - CNS 2007/0189 */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 5.9.2007COM(2007) 515 окончателен2007/0189 (CNS)Предложение заРЕШЕНИЕ НА СЪВЕТАза прилагане на Регламент (ЕО) №168/2007 относно приемането на многогодишна рамка за Агенцията на Европейския съюз за основните права за периода 2007 – 2012 г.(представен o от Комисията)ОБЯСНИТЕЛЕН МЕМОРАНДУМКонтекст на предложението |Основания и цели на предложението На 15 февруари 2007 г. Съветът прие Регламент (ЕО) № 168/2007 („Регламента“)[1] за създаване на Агенция на Европейския съюз за основните права („Агенцията“). Агенцията започна работа на 1 март 2007 г. Целта на Агенцията е да предостави на съответните институции, органи, служби и агенции на Общността и на нейните държави-членки при прилагането на общностното право, своята помощ и опит, свързани с основните права, за да ги подкрепи при вземането на мерки или при определянето на насоки за действие в рамките на съответните области от тяхната компетентност за пълно спазване на основните права. Агенцията изпълнява задачите си с оглед постигането на тази цел в рамките на компетенциите на Общността, както са посочени в Договора за създаване на Европейската общност, и се позовава на основните права, определени в член 6, параграф 2 от Договора за Европейския съюз, включително и на Европейската конвенция за правата на човека и основните свободи и на Европейската социална харта. Тези основни права са отразени по-специално в Хартата за основните права на Европейския съюз, като се имат предвид нейния статут и придружаващите я обяснения. Задачите, с които е натоварена Агенцията, се отнасят до събирането и анализа на информация и данни; до предоставянето на експертно мнение чрез доклади и становища; както и до сътрудничество с гражданското общество и повишаване на осведомеността. Съгласно член 5 от Регламента, тематичните области на дейност на Агенцията се определят от Съвета в многогодишна рамка. В пределите на тези тематични области и напълно независимо Агенцията ще изпълнява горепосочените задачи. Това не се отнася до запитванията на Европейския парламент, Съвета или Комисията по член 4, параграф 1, точки в) и г) от Регламента, излизащи извън тези тематични области, ако финансовите и човешки ресурси на Агенцията го позволяват. Целта на това предложение е създаването на многогодишна рамка за Агенцията, съгласно изискването на член 5 от Регламента. |Общ контекст Регламентът посочва основните елементи на многогодишната рамка в член 5, параграф 2, като на първо място постановява, че рамката ще покрива период от пет години. На второ място, тя трябва да включва в тематичните области борбата срещу расизма, ксенофобията и свързаните с тях прояви на нетърпимост. В преамбюла на регламента се пояснява, че освен феномените на расизъм, ксенофобия и антисемитизъм, работата на Агенцията, като приемник на Европейския център за мониторинг на расизма и ксенофобията[2], трябва да продължи да покрива защитата на правата на малцинствата, както и равенството между половете като основни елементи за защитата на основните права. На трето място, многогодишната рамка трябва да се съобразява с приоритетите на Съюза, като вземе предвид насоките в областта на основните права в резултат на резолюциите на Европейския парламент и заключенията на Съвета. Въпроси по следните области, отнасящи се до основните права, бяха обхванати в резолюции на Европейския съвет през последните години[3]: расизъм и ксенофобия; недискриминация и равенство; дискриминация, основана на сексуална ориентация; хомофобията в Европа; дискриминация, основана на увреждания; въпроси по уврежданията; свобода на изразяването на мнение, на събранията, на сдружаването и мисълта; свобода на изразяването на мнение в интернет; правото на равноправно участие в изборните процеси; правото на образование, свобода на обучение и образование на момичетата и жените; солидарност и социални права; права на детето; равенството между половете, правата на жените, насилието срещу жените; обрязване на женските външни полови органи; трафик на хора; права на гражданите и правосъдие; право на убежище; имиграция; интеграция на имигрантите; защита на националните малцинства, права на малцинствата и въпроси, свързани с ромите; зачитане на културното, религиозно и езиково многообразие; смъртното наказание; психично здраве; Изведените от Съвета приоритетни насоки могат да бъдат изброени въз основа на заключенията на срещите на Европейския съвет през последните години както следва[4]: европейска миграционна политика, включваща интеграцията и политиката по предоставяне на убежище; визови въпроси и граничен контрол; трафик на хора; равенство между половете; борба с тероризма; младеж. Многогодишната рамка трябва да се съобразява с финансовите и човешки ресурси на Агенцията. Финансовите средства на Агенцията за периода, който покрива настоящата многогодишна рамка, бяха фиксирани от финансовата рамка, приложена към Междуинституционалното споразумение между Европейския парламент, Съвета и Комисията относно бюджетната дисциплина и доброто финансово управление от 17 май 2006 г.[5] и представена в Документ V „Финансово планиране за 2008-2013 г.“ от Декларацията за разчетите на Комисията за 2008 г.[6] На последно място, многогодишната рамка трябва да включва разпоредби, които да гарантират взаимното допълване с правомощията на други органи, служби и агенции на Общността и Съюза, както и с тези на Съвета на Европа и други международни организации, действащи в сферата на правата на човека. Агенциите и органите на Общността от значение по отношение на многогодишната рамка са Европейския институт за равенство на половете, учреден с Регламент (ЕО) № 1922/2006[7], и Европейския надзорен орган по защита на данните, учреден с Регламент (ЕО) №45/2001[8]. Тъй като въпросите, свързани с равенството на половете, ще бъдат разглеждани от Европейския институт за равенство на половете в съответствие с член 2 от Регламент (ЕО) № 1922/2006, след като Институтът започне да функционира, между него и Агенцията ще бъде сключен меморандум за разбирателство, който да гарантира координацията съгласно член 7 от Регламента. Тези елементи представляват критериите, на които многогодишната рамка трябва да се основе, заедно с обхвата на Агенцията по член 3 от Регламента. Консултация на заинтересованите страни и оценка на въздействието |Комисията публикува съобщение относно Агенцията за основните права на 25 октомври 2004 г., с което започна обществено обсъждане, което обхвана също така въпроса за тематичните области. Бяха получени сто отговора в резултат на писмените консултации. Между тези, които се включиха в обсъждането, фигурират десет държави-членки, европейски и международни органи, национални органи в областта на правата на човека, равните възможности и борбата с дискриминацията, членове на академичните среди, граждани и почти 60 неправителствени организации. На 25 януари 2005 г. се проведе обществен дебат. За него се регистрираха повече от 200 представители на горепосочените заинтересовани страни. Допитаните участници постигнаха съгласие за възлагането на някои тематични приоритети на Агенцията, и по-специално в областта на: дискриминацията (включително тази на работното място); защита на личните данни; убежище; имиграция; систематично включване на основните права във всички политики на Комисията; права на жертвите; права на малцинствата; достъп до правосъдие; условия на задържане; мерки за борба с тероризма; основни социални права; въпроси на равенството между мъжете и жените Допитването бе част от оценка на въздействието[9], която подкрепи варианта за създаването на „Агенция за близко наблюдение и оценка на политиките на Съюза“. Този вариант бе отразен в Регламента чрез включването на критерии, които определят известен брой области, в които приносът на Агенцията е особено необходим за развитието на политиките на Общността. Освен това, в подготовката на предложението си, Комисията се консултира с Управителния съвет на Агенцията за основните права по време на събранието му на 12-13 юли и получи коментари в писмен вид на 25 юли 2007 г. Комисията взе предвид коментарите, направени по време на консултацията, в настоящото предложение. Всички документи, свързани с консултацията и оценката на въздействието могат да бъдат намерени на следния интернет адрес: http://ec.europa.eu/justice_home/fsj/privacy/index_en.htm |Правни аспекти на предложението |Кратко описание на предлаганото действие Въз основа на критериите, установени от Регламента, Комисията предлага следните тематични области да бъдат включени в многогодишната рамка на Агенцията за 2007-2012 г.: a) расизъм, ксенофобия и свързаните с тях прояви на нетърпимост; б) дискриминация, основана на пол, расов или етнически произход, религия или убеждения, увреждания, възраст или сексуална ориентация или лица, принадлежащи към малцинства; в) компенсация на жертви, предотвратяване на престъпността и свързаните с нея аспекти от значение за сигурността на гражданите; г) защита на децата, включително права на детето; д) имиграция и интеграция на имигрантите; е) убежище; ж) визи и граничен контрол; з) участие в демократичното функциониране на Съюза; и) права на човека, които се отнасят до информационното общество; както и; й) достъп до ефикасно и независимо правосъдие Списъкът е „тематичен“ или „по политики“, което ще позволи на Агенцията да разгледа всички проблеми, свързани с основните права, които могат да възникнат в дадена тематична област. С включването на тези тематични области в многогодишната рамка, всички глави от Хартата за основните права на Европейския съюз ще бъдат покрити до известна степен, като все пак ограничават тематичните области до определен брой. |Правно основание Правното основание за предложеното решение на Съвета е член 5, параграф 1 от Регламент (ЕО) № 168/2007 на Съвета. |Избор на правни инструменти |Предложени инструменти: Решение на Съвета е подходящият правен инструмент за създаването на многогодишна рамка за агенция на Общността. |Отражение върху бюджета |Предложението не влияе пряко върху бюджета на ЕС. |Подробно обяснение на предложението Тематичните области на дейност на Агенцията (член 2) ѝ позволяват да разглежда всички свързани с основните права проблеми, които могат да възникнат в дадена тематична област. Расизъм, ксенофобия и свързаните с тях прояви на нетърпимост: Тази тематична област е предвидена от самия Регламент. Дискриминация, основана на пол, расов или етнически произход, религия или убеждения, увреждания, възраст или сексуална ориентация или принадлежност към малцинства: На практика, почти всички заинтересовани страни очакват, че Агенцията ще се занимава с основанията за дискриминация, посочени в член 13 от ДЕО, което означава освен расов и етнически произход, също и дискриминация, основана на пол, религия или убеждения, увреждания, възраст или сексуална ориентация. Последното основание, „лица, принадлежащи към малцинства“, е отразено в преамбюла на Регламента. Останалите области са близки до „расов и етнически произход“, което позволява на Агенцията да се възползва от икономии от мащаба що се отнася до експертни мнения и методите за събиране на данни. В допълнение, тази тематична област ще позволи да се покрие „множествената дискриминация“, дискриминацията на работното място или аспекти, свързани с въпросите по „социалното приобщаване“. Що се отнася до темата „сексуална ориентация“, както скорошното развитие на събитията в ЕС, така и силното настояване в резолюциите на Европейския парламент, отнасящи се до хомофобията, са в полза на включването на тази област в многогодишната рамка. По тази тема Агенцията може да се занимава също и с „въпроси на равенството на мъжете и жените, включително и системното им включване в политиките“ в допълнение и в близко сътрудничество с действията на Европейския институт за равенство на половете въз основа на меморандума за разбирателство, който предстои да бъде сключен между Агенцията и института. Компенсация на жертви, предотвратяване на престъпността и свързаните с нея аспекти от значение за сигурността на гражданите: Изграждането на пространство на свобода, сигурност и правосъдие превърна политиката по сигурността в ключова също и в рамките на ЕС, с цел осигуряването на свободно движение на хора при гарантиране безопасността и сигурността на гражданите. Предотвратяването на престъпността представлява неотделима част от тази работа. „Правата на жертвите“ трябва да бъдат включени в тематичните области, които съответстват на законодателството на Общността в сферата на държавните компенсации за жертви на престъпления или жертви на трафика на хора. Съществува доказан интерес от страна на заинтересованите страни по тези теми. Защита на децата, включително правата на детето; . Тази област ще покрие правата на детето, чиято връзка с приоритетите на Общността е очевидна. Работата ще бъде свързана преди всичко с въпросите на свободното движение, образованието, социалното приобщаване и политиката за младежта, медиите и други сходни политики на Общността. Имиграция: Съществува доказан интерес от заинтересованите страни по темата за имиграцията. В частност третирането по границите и условията в центровете за задържане на нелегални имигранти, както и аспекти, свързани с жертви на трафика на хора, представляват особена загриженост от гледна точка на основните права. Интеграцията на мигрантите е тясно свързана с въпросите на имиграцията. Това е област, в която основните права са от особена важност и където също се очаква ЕС да играе роля. В рамките на тази тематична област, Агенцията може да се занимае също с аспектите на социалното приобщаване, „свобода на религията“, както и въпроси като „обрязване на женските външни полови органи“ или „насилствени бракове“. Убежище: Безусловно тук става въпрос за тематична област за Агенцията, като се има предвид, че тя засяга специфична уязвима група хора и е предмет на значителен брой законодателни актове на Общността, в които основните права са съществен елемент. По същия начин заинтересованите страни имат големи очаквания Агенцията да работи по въпросите на предоставянето на убежище. Политиката по „визи и граничен контрол“ е пряко отражение на основното право за свободно движение. Тази област се предлага, тъй като възможното поведение на държавните служители в тази област може да засегне не само граждани на трети страни, но и граждани на Европейския съюз. В повечето от законодателните инструменти в областта на граничния контрол и визите съществуват специални клаузи за зачитане на основните права и свободи. Участие в демократичното функциониране на Съюза. Тази тематична област за отнася до правото на гражданите на Съюза да участват в местни избори и тези за Европейски парламент. Въпросите по правата на човека, които се отнасят до информационното общество покриват такива важни теми като защита на личния живот и личните данни. Тази тема е тясно свързана с прозрачността на политиките и администрацията на Общността и нарушаване на правата на личен живот и следователно съдържа тези въпроси. Тематичната област бе спомената няколко пъти по време на обществената дискусия. Тя ще засегне също интернет и други механизми за електронни комуникации, радиочестотната идентификация, свободата на словото и обществените интереси за сигурност и борба с престъпността, както и интелектуалната собственост. Достъп до ефикасно и независимо правосъдие: Съществува законодателство на Общността за улесняване достъпа до правосъдие (правна помощ, опростени процедури по гражданско право, право на потребителите), което е важна част от европейското пространство за гражданско правосъдие. |1.  2007/0189 (CNS)Предложение заРЕШЕНИЕ НА СЪВЕТАза прилагане на Регламент (ЕО) №168/2007 относно приемането на многогодишна рамка за Агенцията на Европейския съюз за основните права за периода 2007 – 2012 г.СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаването на Европейската общност,като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция за основните права на Европейския съюз[10], и по-специално член 5, параграф 1 от него,като взе предвид предложението от Комисията[11],като взе предвид становището на Европейския парламент[12],като има предвид, че:(1) За да може Агенцията да изпълнява своите задачи правилно, точните тематични области на нейната дейност трябва да се определят в многогодишна рамка, която покрива период от пет години, съгласно член 5, параграф 2 от Регламент (ЕО) № 168/2007.(2) Рамката трябва да включва в тематичните области на действие на Агенцията борбата с расизма, ксенофобията и свързаните с тях прояви на нетърпимост.(3) Рамката трябва да се съобразява с приоритетите на Съюза, като вземе предвид насоките в областта на основните права в резултат на резолюциите на Европейския парламент и заключенията на Съвета.(4) Рамката трябва да се съобразява с финансовите и човешки ресурси на Агенцията.(5) Рамката трябва да включва разпоредби, които да гарантират взаимното допълване с правомощията на други органи, служби и агенции на Общността и Съюза, както и с тези на Съвета на Европа и други международни организации, действащи в сферата на правата на човека. Агенциите и органите на Общността от значение за тази многогодишна рамка са Европейският институт за равенство на половете, учреден с Регламент (ЕО) № 1922/2006[13] на Европейския парламент и Съвета от 20 декември 2006 г. относно създаването на Европейски институт за равенство на половете и Европейският надзорен орган по защита на данните, учреден с Регламент (ЕО) № 45/2001 на Европейския парламент и Съвета от 18 декември 2000 г. относно защитата на лицата по отношение на обработката на лични данни[14] от институции и органи на Общността и за свободното движение на такива данни, чиито цели следователно трябва бъдат взети предвид.(6) По време на подготовката на настоящото предложение, Комисията се консултира с Управителния съвет на Агенцията за основните права по време на събранието му на 12-13 юли и получи коментари в писмен вид на 25 юли 2007 г.(7) В съответствие с член 5, параграф 3 от Регламента Агенцията може да отговаря на запитвания от Европейския парламент , Съвета или Комисията по член 4, параграф 1, точки в) и г) от Регламента извън тематичните области на дейност, определени в настоящата многогодишна рамка.ПРИЕ НАСТОЯЩОТО РЕШЕНИЕ:Член 1Многогодишна рамка1. Създава се многогодишна рамка за Агенцията за основните права на Европейския съюз (наричана по-нататък „Агенцията“) за периода 2007-2012 г.2. Агенцията ще изпълнява задачите, определени в член 4, параграф 1 от Регламент (ЕО) №168/2007 в рамките на тематичните области, както са посочени в член 2.Член 2Тематични областиТематичните области ще бъдат следните:a) расизъм, ксенофобия и свързаните с тях прояви на нетърпимост;б) дискриминация, основана на пол, расов или етнически произход, религия или убеждения, увреждания, възраст или сексуална ориентация или на лица, принадлежащи към малцинства;в) компенсация на жертви, предотвратяване на престъпността и свързаните с нея аспекти от значение за сигурността на гражданите;г) защита на децата, включително правата на детето;д) имиграция и интеграция на имигрантите;е) убежище;ж) визи и граничен контрол;з) участие в демократичното функциониране на Съюза;и) права на човека, които се отнасят до информационното общество; както и;й) достъп до ефикасно и независимо правосъдиеЧлен 3Взаимно допълване и сътрудничество с други органи1. Агенцията осигурява подходяща координация със съответните органи, служби и агенции на Общността, държавите-членки, международни организации и гражданското общество, съгласно разпоредбите на членове 7, 8 и 10 от Регламент (ЕО) № 168/2007 във връзка с прилагането на рамката.2. По-специално Агенцията координира дейността си с тази на Съвета на Европа в съответствие с разпоредбите на член 9 от Регламент (ЕО) № 168/2007 и на споразумението, посочено в същия член.3. Агенцията се занимава с въпроси, отнасящи се до дискриминация, основана на пола, само като част от и до степента, до която това е свързано с работата ѝ по общи въпроси на дискриминацията, така както са описани в член 2, точка б), и като има предвид, че общата цел на Европейския институт за равенство на половете, учреден с Регламент (ЕО) № 1922/2006, е да насърчава и да допринася за равенството между половете, включително системното включване на тези въпроси във всички политики на Комисията и в последващите ги националните политики, както и да се бори с дискриминацията, основана на пола и да повишава осведомеността на гражданите на ЕС относно равенството между мъжете и жените чрез предоставянето на техническа помощ на институциите на Общността и по-специално на Комисията и властите на държавите-членки.4. Агенцията изпълнява задачите си в областта на въпросите по правата на човека, които се отнасят до информационното общество, без да засяга отговорността на Европейския надзорен орган по защита на данните да гарантира, че основните права и свободи на физическите лица, и по специално правото им на личен живот, се зачитат от институциите и органите на Общността в съответствие със задълженията и правомощията, предвидени в членове 46 и 47 от Регламент (ЕО) № 45/2001.Съставено в Брюксел, [… ]За СъветаПредседател [1] OВ L 53, 22.2.2007 г., стр.1.[2] Агенцията е основана на мястото на бившия Европейски център за мониторинг на расизма и ксенофобията, учреден с Регламент (ЕО) № 1035/97 на Съвета от 2 юни 1997 г. (ОВ L 151, 10.6.1997 г., стр. 1, изменен с Регламент (ЕО) № 1652/2003 (ОВ L 245, 29.9.2003 г., стр. 33).[3] Резолюции от 17.1.2006 г., 18.1.2006 г., 2.2.2006 г., 16.2.2006 г., 15.3.2006 г., 1.6.2006 г., 14.6.2006 г., 15.6.2006 г., 6.7.2006 г., 6.9.2006 г., 28.6.2006 г., 26.10.2006 г., 15.11.2006 г., 16.11.2006 г., 30.11.2006 г., 26.5.2005 г., 18.1.2007 г., 1.2.2007 г., 13.3.2007 г. и 26.4.2007 г.[4] Заседания на Европейския съвет в Брюксел от 22-23.3.2005 г., 16-17.6.2005 г., 15-16.12.2006 г., 23-24.3.2006 г., 15-16.6.2006 г. и 14-15.12.2006 г.[5] OВ C 139, 14.6.2006 г., стp. 1.[6] SEC(2007) 500 окончателен от 2 май 2007 г.[7] ОВ L 403, 30.12.2006 г., стр. 9.[8] ОВ L 8, 12.1.2001 г., стр. 1.[9] Виж Доклад SEC(2005)849, 30.6.2005 г.[10] ОВ L 53, 22.02.2007 г., стр. 1.[11] OВ C […], […] г., стр. […].[12] OВ C […], […] г., стр. […].[13] ОВ L 403, 30.12.2006 г., стр. 9.[14] ОВ L 8, 12.01.2001 г., стр. 1.


               ЕВРОПЕЙСКА КОМИСИЯ
            Брюксел, 26.5.2016
            COM(2016) 286 final
            2016/0150(NLE)
            Предложение за
            РЕШЕНИЕ НА СЪВЕТА
            относно позицията, която да бъде приета от името на Европейския съюз в рамките на Комитета по търговия и развитие КАРИФОРУМ–ЕС по Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, по отношение на създаването на Специален комитет по селско стопанство и рибарство

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Основания и цели на предложението

               Приложеното предложение за решение на Съвета представлява правен инструмент за създаването на Специален комитет по селско стопанство и рибарство в рамките на Споразумението за икономическо партньорство (СИП), подписано на 15 октомври 2008 г. между държавите от КАРИФОРУМ, от една страна, и Европейската общност и нейните държави членки, от друга страна. Споразумението се прилага временно от 29 декември 2008 г.

               Селското стопанство и рибарството са важна област от Споразумението и в съответствие с член 230, параграф 4 от СИП между държавите от КАРИФОРУМ и ЕС могат да бъдат създавани всякакви специални комитети с цел по-ефективно справяне с въпроси, свързани с прилагането на това споразумение. Специалният комитет по селско стопанство и рибарство ще се състои от представители на Европейската комисия, от една страна, и на ръководителите на КАРИФОРУМ и държавите от КАРИФОРУМ, подписали споразумението, от друга.

               За да бъде създаден специалният комитет, е необходимо решение на Комитета по търговия и развитие КАРИФОРУМ–ЕС (съставен от представители на двете страни на равнище висши служители). В тази връзка предложеното решение на Съвета включва като приложение проект на решение, договорен между страните в рамките на петото годишно заседание на Комитета по търговия и развитие КАРИФОРУМ-ЕС, което се проведе на 14 юли 2015 г. в Гвиана.

               Съгласуваност със съществуващите разпоредби в областта на политиката

               СИП между КАРИФОРУМ и ЕС включва конкретна глава, посветена на селското стопанство и рибарството.

               Съгласуваностс другите политики на Съюза

               Създаването на Специалния комитет по селско стопанство и рибарство е в съответствие със заключенията от последните заседания на Комитета по търговия и развитие КАРИФОРУМ–ЕС, които се състояха през 2014 г. в Брюксел и 2015 г. в Гвиана.

               2.
                     ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               Правно основание

               Правното основание на настоящото решение е Договорът за функционирането на Европейския съюз, и по-специално член 207 във връзка с член 218, параграф 9 от него.

               Субсидиарност (при неизключителна компетентност)

               В съответствие с член 3 от ДФЕС общата търговска политика е от изключителната компетентност на Съюза.

               Пропорционалност

               Настоящото предложение е необходимо, за да се създаде специален комитет, както е посочено в член 230, параграф 4 от текста на СИП между държавите от КАРИФОРУМ и ЕС и в процедурния правилник на Комитета по търговия и развитие КАРИФОРУМ–ЕС.

               Избор на инструмент

               Настоящото предложение е в съответствие с член 218, параграф 5 от ДФЕС, съгласно който Съветът приема решения, отнасящи се до международни споразумения. Не съществува друг правен инструмент, който да може да бъде използван за постигане на целта, изложена в настоящото предложение.

               3.
                     РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               Последващи оценки/проверки за пригодност на действащото законодателство

                  Не е приложимо.

               Консултации със заинтересованите страни

               Не е приложимо.

               Събиране и използване на експертни становища

                  Не е приложимо.

               Оценка на въздействието

                  Не е приложимо.

               Пригодност и опростяване на законодателството

                  Специалният комитет по селско стопанство и рибарство не е предмет на процедури по програмата REFIT, не предполага никакви разходи за Съюза и не поражда проблеми от гледна точка на цифровата среда.

               Основни права

               Предложението няма последствия за защитата на основните права в Съюза.

               4.
                     ОТРАЖЕНИЕ ВЪРХУ БЮДЖЕТА

                  Създаването на Специалния комитет по селско стопанство и рибарство няма отражение върху бюджета.

               5.
                     ДРУГИ ЕЛЕМЕНТИ

               Планове за изпълнение и уредба за мониторинг, оценка и докладване

                  Специалният комитет по селско стопанство и рибарство ще се състои от представители на Европейската комисия, от една страна, и на ръководителите на КАРИФОРУМ и държавите от КАРИФОРУМ, подписали споразумението, от друга.

               Обяснителни документи (за директивите)

                  Не е приложимо.

               Подробно разяснение на конкретните разпоредби на предложението

                  Специалният комитет по селско стопанство и рибарство ще преразгледа всички аспекти на глава 5 („Селско стопанство и рибарство“) от дял I, част II, от СИП между държавите от КАРИФОРУМ и ЕС, както и всякакви други аспекти на Споразумението, отнасящи се до селското стопанство и рибарството.

               2016/0150 (NLE)

               Предложение за

               РЕШЕНИЕ НА СЪВЕТА

               относно позицията, която да бъде приета от името на Европейския съюз в рамките на Комитета по търговия и развитие КАРИФОРУМ–ЕС по Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, по отношение на създаването на Специален комитет по селско стопанство и рибарство

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз и по-специално член 207, във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна
                  1
                (наричано по-нататък „Споразумението“), беше подписано на 15 октомври 2008 г. и се прилага временно от 29 декември 2008 г.

               (2)Съгласно член 230, параграф 4 от Споразумението Комитетът по търговия и развитие КАРИФОРУМ–ЕС може да създава всякакви специални комитети, занимаващи се с въпроси от неговата компетентност.

               (3)За постигането на целите, определени в член 37 от Споразумението, следва да бъде създаден Специален комитет по селско стопанство и рибарство, предназначен за по-ефективно справяне с въпроси, свързани в тези отрасли, както беше договорено при предходни заседания на Комитета по търговия и развитие КАРИФОРУМ–ЕС.

               (4)Целесъобразно е да се определи позицията, която да бъде приета от името на Съюза в рамките на Комитета по търговия и развитие КАРИФОРУМ–ЕС по отношение на създаването на Специален комитет по селско стопанство и рибарство.

               (5)Поради това позицията на Съюза в рамките на Комитета по търговия и развитие КАРИФОРУМ–ЕС следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която да бъде приета от името на Европейския съюз в рамките на Комитета по търговия и развитие КАРИФОРУМ–ЕС по Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, по отношение на създаването на Специален комитет по селско стопанство и рибарство, се основава на проекта на решение, приложен към настоящото решение.

               Представителите на Съюза в Комитета по търговия и развитие КАРИФОРУМ–ЕС могат да одобрят незначителни промени в проекта на решение, без да е необходимо допълнително решение на Съвета.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 289, 10.7.2008 г., стр. 3.

    ---documentbreak---

               ЕВРОПЕЙСКА КОМИСИЯ
            Брюксел, 26.5.2016
            COM(2016) 286 final
            ПРИЛОЖЕНИЕ
            към
            Предложение за решение на Съвета
            относно позицията, която да бъде приета от името на Европейския съюз в рамките на Комитета по търговия и развитие КАРИФОРУМ–ЕС по Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, по отношение на създаването на Специален комитет по селско стопанство и рибарство

               ПРОЕКТ НА

               РЕШЕНИЕ №.../2016 НА КОМИТЕТА ПО ТЪРГОВИЯ И РАЗВИТИЕ КАРИФОРУМ–ЕС,

               създаден по силата на Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, относно създаването на Специален комитет по селско стопанство и рибарство

               КОМИТЕТЪТ ПО ТЪРГОВИЯ И РАЗВИТИЕ КАРИФОРУМ–ЕС,

               като взе предвид Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна („Споразумението“), и по-специално член 230, параграф 4, буква а) от него,

               Като взе предвид процедурния правилник на Комитета по търговия и развитие КАРИФОРУМ–ЕС, създаден на 17 май 2010 г. от Съвместния съвет КАРИФОРУМ–ЕС с Решение № 1/2010 на Съвета, и по-специално член 11 от него,

               като има предвид, че:

               е целесъобразно да се създаде Специален комитет по селско стопанство и рибарство, за да се постигнат целите, заложени в разпоредбите на Споразумението относно селското стопанство и рибарството,

               РЕШИ:

               Член 1

               1.Създава се Специален комитет по селско стопанство и рибарство, който да изпълнява функциите, посочени в член 2.

               2.Специалният комитет по селско стопанство и рибарство представлява също така форум за обмен на опит, информация и най-добри практики между страните и им дава възможност да се консултират помежду си по въпроси, свързани с постигането на целите, определени в част II, дял I, глава 5 от Споразумението и имащи значение за търговията между страните.

               Член 2

               Специалният комитет по селско стопанство и рибарство:

               а)като цяло следи всички аспекти на част II, дял I, глава 5 („Селско стопанство и рибарство“) от Споразумението;

               б)като цяло следи всички други аспекти на Споразумението, отнасящи се до селското стопанство и рибарството, включително следните области от част II, дял I („Търговия със стоки“):

               i)глава 1 — всички въпроси във връзка с търговията със селскостопански и рибни продукти, включително митата;

               ii)глава 3, член 28 — Субсидиране на износа на селскостопански продукти;

               iii)глава 6 — Технически пречки пред търговията, доколкото се отнасят за селскостопанските и рибните продукти; и

               iv)глава 7 — Санитарни и фитосанитарни мерки, доколкото се отнасят за селскостопанските и рибните продукти;

               в)като цяло следи всички аспекти на дял IV, глава 2 — Иновации и интелектуална собственост, що се отнася до селскостопанските и рибните продукти, включително член 145 — Географски означения, и член 149 — Растителни видове;

               г)ангажира се в диалог по въпросите на селското стопанство и рибарството, включително в следните области:

               i)производство, потребление и търговия със селскостопански продукти, както и относно съответното развитие на пазарите на селскостопански и рибни продукти;

               ii)насърчаване на инвестициите в селскостопанския и хранителния сектор и в сектора на рибарството в държавите от КАРИФОРУМ, в това число и на дейностите от по-малък мащаб;

               iii)политики, законови и подзаконови актове в областта на селското стопанство, развитието на селските райони и рибарството

               iv)политики и институционални промени, необходими в подкрепа на преобразуването на секторите на селското стопанство и рибарството, както и формулиране и прилагане на регионални политики в областта на селското стопанство, хранителната промишленост, развитието на селските райони и рибарството в изпълнение на целта за регионална интеграция;

               v)нови технологии, научни изследвания и иновации, както и политики и мерки, свързани с качеството; и

               vi)развития в търговската политика, засягащи традиционни селскостопански продукти, в това число банани, ром, ориз и захар;

               д)оказва съдействие на Комитета по търговия и развитие КАРИФОРУМ–ЕС по отношение на следните функции:

               i)надзор и отговорност за изпълнението и правилното прилагане на предвидените в Споразумението разпоредби в областта на селското стопанство и рибарството, както и разглеждане и препоръчване на приоритети за сътрудничество в това отношение;

               ii)наблюдение на по-нататъшното уточняване на разпоредбите на Споразумението и оценка на постигнатите при неговото прилагане резултати;

               iii)предприемане на действия за избягване и уреждане на спорове, които могат да възникнат относно тълкуването или прилагането на Споразумението, в съответствие с разпоредбите на част III;

               iv)обсъждане и предприемане на действия, които могат да подпомогнат търговията, инвестициите и стопанските възможности между страните в секторите на селското стопанство и рибарството; и

               v)обсъждане на всякакви въпроси, които се отнасят до предвидените в Споразумението разпоредби в областта на селското стопанство и рибарството, както и на всякакви въпроси, които може да повлияят на постигането на неговите цели;

               е)отправя препоръки към Комитета по търговия и развитие КАРИФОРУМ–ЕС за подобряване на изпълнението и прилагането на предвидените в Споразумението разпоредби в областта на селското стопанство и рибарството.

               Член 3

               Специалният комитет по селско стопанство и рибарство се състои от представители на Европейската комисия, от една страна, и на ръководителите на КАРИФОРУМ и държавите от КАРИФОРУМ, подписали споразумението, от друга.

               Член 4

               Настоящото решение влиза в сила на […].

               Съставено в […] на […] 2016 година.


               ЕВРОПЕЙСКА КОМИСИЯ
            Брюксел, 22.9.2016
            COM(2016) 621 final
            2016/0301(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от Европейския съюз в рамките на Съвместния комитет ЕС—ИКАО по отношение на решението за приемане на приложение за управление на въздушното движение към Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               1.1.Цели на приложението за управление на въздушното движение (УВД) към Меморандума за сътрудничество

               Международната организация за гражданско въздухоплаване (ИКАО) е специализирана агенция на ООН, която функционира като глобален форум за гражданското въздухоплаване. ИКАО работи за постигане на своята цел за безопасно, сигурно и устойчиво развитие на гражданското въздухоплаване чрез сътрудничество между членуващите в нея държави, които понастоящем са 191. Нейното правно основание е Чикагската конвенция от 1944 г. за международно гражданско въздухоплаване.

               Европейският съюз работи в тясно сътрудничество с ИКАО, преди всичко защото повечето аспекти на Чикагската конвенция попадат в компетенцията на Съюза — ИКАО осъществява политики в областта на безопасността, сигурността, околната среда и управлението на въздушното движение. На второ място, в основата на някои от законодателните актове на ЕС са залегнали стандартите и изискванията на ИКАО. Освен това, в правото на ЕС са включени и международни стандарти, като например в областта на авиационната сигурност. Поради това за ЕС е важно да участва в работата на ИКАО и в разработването на нейните политики, за да допринесе за стриктни политики във въздухоплаването в световен мащаб. От това зависи и конкурентоспособността на европейското гражданско въздухоплаване. Други глобални участници са активно ангажирани в дейностите на ИКАО по сходни причини.

               ЕС и ИКАО сключиха Меморандум за сътрудничество (МзС), който предвижда рамка за засилено сътрудничество
                  1
               . В Меморандума за сътрудничество управлението на въздушното движение се определя като една от областите за сътрудничество, която трябва да бъде разгледана подробно в отделно приложение. Приложението следва да допринесе за по-голяма хармонизация на стандартите, на глобалната оперативна съвместимост на новите технологии и системи и по-тясно координиране на дейностите за управление на въздушното движение; за тази цел в него се определят областите за сътрудничество под формата, наред с другото, на редовен обмен на съответните данни/информация за управление на въздушното движение, възможния обмен на технически експерти по управление на въздушното движение и сътрудничество в по-нататъшното развитие и прилагане на глобалния аеронавигационен план (GANP) на ИКАО.

               Приложения относно безопасността и сигурността на въздухоплаването са вече разработени, така че приложението за управление на въздушното движение е третото приложение към Меморандума за сътрудничество. Приемането му не засяга правата и задълженията на държавите членки на ЕС съгласно Чикагската конвенция или отношенията им с ИКАО, произтичащи от тяхното членство в организацията.

               1.2.Процедурни аспекти

               На 17 декември 2009 г. Съветът упълномощи Комисията да започне преговорите по Меморандума за сътрудничество. Той влезе в сила на 29 март 2012 г., след нотификация от страните, че са приключили необходимите вътрешни процедури (за подписване
                  2
                и сключване
                  3
                в случая на ЕС).

               Съгласно член 218, параграф 9 от Договора за функционирането на Европейския съюз (ДФЕС) Съветът, по предложение на Комисията, приема решение за установяване на позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие.

               В член 3 от Решение 2012/243/ЕС на Съвета
                  4
                за сключването на Меморандум за сътрудничество между Европейския съюз и Международната организация за гражданско въздухоплаване е установено, че Съветът определя позицията, която трябва да бъде заета от Съюза в Съвместния комитет, учреден съгласно точка 7.1 от Меморандума за сътрудничество, по отношение на приемането на нови приложения към Меморандума за сътрудничество и техните изменения, съгласно посоченото в точка 7.3, буква в) от меморандума.

               Поради това е необходимо решение на Съвета относно позицията, която да бъде заета от ЕС в рамките на Съвместния комитет относно решението за приемане на приложение за управление на въздушното движение.

               1.3.Съгласуваност с други политики и цели на Съюза

               Приложението за управление на въздушното движение ще служи на основните цели на Единното европейско небе и външните политики на ЕС в областта на въздухоплаването чрез формализиране на сътрудничеството с ИКАО в тази област.

               2.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               На третото заседание на Съвместния комитет ЕС—ИКАО за Меморандума за сътрудничество (Монреал, 2 февруари 2015 г.), страните се споразумяха да пристъпят към приемане на приложение към Меморандума за сътрудничество за управление на въздушното движение и да поставят начало на диалог между съответните си служби за постигане на съгласие по текст, ако е възможно до края на 2015 г.

               Държавите членки бяха информирани за резултатите от заседанието на Комитета за единно небе и Комисията (ГД „Мобилност и транспорт“) изготви проект за приложение, който беше разгледан от Европейската агенция за авиационна безопасност (ЕААБ) и Съвместното предприятие за изследване на управлението на въздушното движение в единното европейско небе (SESAR) и след това беше обсъден и договорен с аеронавигационното бюро на ИКАО.

               3.ПРАВНИ ЕЛЕМЕНТИ НА ПРЕДЛОЖЕНИЕТО

               3.1.Обобщение на предлаганите мерки

               Приложението за управление на въздушното движение ще засили сътрудничеството с ИКАО с оглед на създаването на дискусионен форум за управлението на въздушното движение, обмена на сведения/информация, необходима от гледна точка на управление на въздушното движение, насърчаването на мерки в областта на управлението на въздушното движение и на регионалното сътрудничество, както и с оглед на евентуално командироване на експерти.

               3.2.Правно основание

               Член 100, параграф 2 от ДФЕС във връзка с член 218, параграф 9 от него.

               3.3.Принцип на субсидиарност

               Споразумението за управление на въздушното движение обхваща въпроси от компетенцията на ЕС и въпроси, свързани с поддържане на отношения с ИКАО на равнището на ЕС.

               3.4.Принцип на пропорционалност

               Само на основата на такова приложение ще бъде възможно усилията на ЕС да бъдат обединени и да се осигури по-добро съгласуване между държавите членки.

               4.ОТРАЖЕНИЕ ВЪРХУ БЮДЖЕТА

               Настоящото приложение за управление на въздушното движение не оказва отражение върху бюджета.

               2016/0301 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от Европейския съюз в рамките на Съвместния комитет ЕС—ИКАО по отношение на решението за приемане на приложение за управление на въздушното движение към Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На 29 март 2012 г. влезе в сила Меморандумът за сътрудничество между Европейския съюз и Международната организация за гражданско въздухоплаване (ИКАО) за осигуряване на рамка за засилено сътрудничество
                  5
                (наричан по-долу „Меморандум за сътрудничество“).

               (2)Съгласно точка 7.3, буква в) от Меморандума за сътрудничество Съвместният комитет, учреден по силата на точка 7.1 от Меморандума за сътрудничество, може да приема приложения към посочения меморандум.

               (3)Целесъобразно е да се установи позицията, която да бъде заета от Европейският съюз в рамките на Съвместния комитет с оглед на приемането на приложение за управление на въздушното движение към Меморандума за сътрудничество,

               ПРИЕ НАСТОЯЩОТО РЕШЕНИЕ:

               Член 1

               Позицията, която ще бъде взета от Европейския съюз в рамките на Съвместния комитет ЕС—ИКАО съгласно точка 7.3, буква в) от Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество (Меморандум за сътрудничество) по отношение на приемането на приложение за управление на въздушното движение към Меморандума за сътрудничество, се основава на проекта за решение на Съвместния комитет ЕС—ИКАО, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 232, 9.9.2011 г., стр. 2 и ОВ L 121, 8.5.2012 г., стр. 16.

                     (2)
                  ОВ L 232, 9.9.2011 г., стр. 1.

                     (3)
                  ОВ L 121, 8.5.2012 г., стр. 16.

                     (4)
                  ОВ L 121, 8.5.2012 г., стр. 16.

                     (5)
                  ОВ L 121, 8.5.2012 г., стр. 16.

    ---documentbreak---

               ЕВРОПЕЙСКА КОМИСИЯ
            Брюксел, 22.9.2016
            COM(2016) 621 final
            ПРИЛОЖЕНИЕ
            Проект на решение на Съвместния комитет ЕС—ИКАОотза приемане на приложение за управление на въздушното движение към Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество

               ПРИЛОЖЕНИЕ

               Проект на решение на Съвместния комитет ЕС—ИКАО
                  от
                  за приемане на приложение за управление на въздушното движение към Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество

               СЪВМЕСТНИЯТ КОМИТЕТ ЕС — ИКАО,

               като взе предвид Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество (Меморандума за сътрудничество), влязъл в сила на 29 март 2012 г., и по-специално точка 7.3, буква в) от него,

               като има предвид, че:

               Целесъобразно е към Меморандума за сътрудничество да се включи приложение за управление на въздушното движение,

               ПРИЕ НАСТОЯЩОТО РЕШЕНИЕ:

               Член 1

               Приложението към настоящото решение се приема и става неразделна част от Меморандума за сътрудничество.

               Член 2

               Настоящото решение влиза в сила в деня на приемането му.

               Съставено в […] на […] година.

               За Съвместния комитет ЕС — ИКАО

               Председатели

               ПРИЛОЖЕНИЕ

               ЗА

               УПРАВЛЕНИЕ НА ВЪЗДУШНОТО ДВИЖЕНИЕ

               1.
                     Цели

               1.1Страните се споразумяват да си сътрудничат в областта на управлението на въздушното движение и аеронавигационното обслужване (наричани по-долу „УВД/АНО“) в рамките на Меморандума за сътрудничество между Европейския съюз (ЕС) и Международната организация за гражданско въздухоплаване (ИКАО), подписан на 28 април 2011 г. в Монреал и на 4 май 2011 г. в Брюксел.

               1.2В съответствие с ангажимента си за глобално хармонизиране на изискванията, включени в стандартите и препоръчителните практики за УВД/АНО и на глобалната оперативна съвместимост на новите технологии и системи в областта на УВД/АНО, страните се споразумяват да работят в тясно сътрудничество и в дух на прозрачност и диалог да координират своите дейности в областта на УВД/АНО.

               2.
                     Обхват

               2.1С оглед постигане на целите, посочени в параграф 1.2, страните се споразумяват да си сътрудничат в следните области:

               —провеждане на редовен диалог по въпроси на УВД/АНО, които са от взаимен интерес,

               —постигане на прозрачност чрез редовен обмен на съответна информация в областта на УВД/АНО,

               —участие в дейности по УВД/АНО,

               —мониторинг и анализ на спазването на стандартите и препоръчителните практики на ИКАО от страна на държавите в областта на УВД/АНО,

               —сътрудничество по регулаторни въпроси и въпроси, свързани с определянето на стандарти,

               —сътрудничество в областта на развитието и прилагането на глобалния аеронавигационен план (GANP) на ИКАО и методологията за модернизация по блокове на неговата авиационна система (ASBU),

               —разработване и осигуряване на проекти и програми за техническо подпомагане,

               —насърчаване на регионалното сътрудничество, по-специално в рамките на европейския (EUR) регион на ИКАО, като се обръща особено внимание на постигнатите резултати в разработването и прилагането на Единното европейско небе и на работата на Европейската агенция за авиационна безопасност (ЕААБ) в областта на УВД/АНО, и

               —обмен на технически експерти в съответните области на УВД/АНО.

               3.
                     Прилагане

               3.1Страните може да установяват работни договорености, в които се посочват взаимно договорените механизми и процедури за ефективното осъществяване на сътрудничество в областите, посочени в член 2, параграф 1. Тези работни договорености се приемат от Съвместния комитет, учреден съгласно член 7 от Меморандума за сътрудничество.

               3.2Извършването на съвместни дейности съгласно настоящото приложение се осъществява от името на страните от аеронавигационното бюро на ИКАО и от Европейската комисия. Европейската комисия може да включва, по целесъобразност, други европейски организации, включително Европейската агенция за авиационна безопасност, Съвместното предприятие SESAR, управителния орган на разгръщането на SESAR и Евроконтрол.

               4.
                     Диалог

               4.1Страните свикват редовно заседания и/или телеконференции за обсъждане на въпроси от взаимен интерес в областта на УВД/АНО, и, когато е необходимо и уместно, за координиране на дейности.

               5.
                     Прозрачност и обмен на информация

               5.1При условие, че се спазват техните приложими правила, страните насърчават прозрачност в областта на УВД/АНО в своите отношения с трети страни.

               5.2Страните си сътрудничат по прозрачен начин и без да се засягат приложимите при тях правила осъществяват съвместно дейности в областта на УВД/АНО чрез обмен на подходящи данни, информация и документация и като улесняват взаимно участието си в заседанията.

               5.3.За тази цел страните установят процедури за обмен на информация, които гарантират поверителността на информацията, получена от другата страна, в съответствие с член 6 от Меморандума за сътрудничество.

               6.
                     Участие в дейности в областта на УВД/АНО

               6.1Когато това е уместно с оглед изпълнението на настоящото приложение, всяка страна кани другата да участва — съгласно установените правила за процедурите — в дейности и заседания, свързани с УВД/АНО, с цел да се постигне тясно сътрудничество и съгласуване.

               7.
                     Обмен на информация и анализи в областта на УВД/АНО

               7.1Без да се засягат приложимите при тях правила, и в съответствие с подходящите работни споразумения, които ще бъдат разработени, страните обменят съответната информация и данни в областта на УВД/АНО, както и направените на тяхна основа анализи.

               7.2Страните работят в тясно сътрудничество при действия, предприети за гарантиране на по-ефективното спазване на стандартите и препоръчителните практики в ЕС и в други държави. Това сътрудничество включва обмена на информация, улесняването на диалога между съответните страни и съгласуването на дейности за техническо подпомагане.

               7.3Въз основа на дейността си в областта на проверките на изпълнението и определянето на целите, както и в мониторинга на изпълнението на Европейския генерален план за УВД, ЕС подпомага ИКАО при разработването на глобален подход, основан на резултатите, и на глобален подход за мониторинг на изпълнението на глобалния аеронавигационен план на ИКАО и методологията за модернизация по блокове на неговата авиационна система. ИКАО предоставя подходящо и възможно най-добро използване на съществуващите материали на ЕС или материали в процес на разработване, свързани с развитието и прилагането на Единното европейско небе, при разработването на глобални подходи.

               8.
                     Регулаторни въпроси и въпроси, свързани с определянето на стандарти

               8.1Всяка страна гарантира, че другата страна е информирана за всички закони, разпоредби, стандарти, изисквания и препоръчителни практики, които може да имат въздействие върху изпълнението на настоящото приложение, както и на всяка негова промяна.

               8.2Страните се уведомяват своевременно помежду си относно всички предложени промени на техните съответни закони, разпоредби, стандарти, изисквания и препоръчителни практики, доколкото тези промени биха могли да имат въздействие върху прилагането на настоящото приложение. Това нотифициране може да включва също така, когато е необходимо, разпределянето на подходящи инструменти за планиране (напр. подходящи годишни/многогодишни програми). В контекста на такива промени Съвместният комитет може да приема изменения на настоящото приложение, според необходимото, в съответствие с член 7 от Меморандума за сътрудничество.

               8.3С оглед на глобалната хармонизация на разпоредбите и стандартите в областта на УВД/АНО, страните се консултират взаимно по технически регулаторни въпроси в областта на УВД/АНО по време на различните етапи от процеса на разработване на правила или на стандарти и препоръчителни практики и се канят за участие в съответните технически органи, когато това е уместно.

               8.4За тази цел ЕС и ИКАО допълнително оптимизират сътрудничеството си с оглед гарантирането на своевременен преглед на правилата на ЕС след измененията, направени от ИКАО на приложенията  към Конвенцията за международно гражданско въздухоплаване (Чикагската конвенция), както и с оглед на предоставянето на своевременен принос към ИКАО при разглеждането на измененията на приложенията, свързани с УВД/АНО.

               8.5ИКАО своевременно предоставя на ЕС информация относно свои решения и препоръки, които засягат свързаните с УВД/АНО стандарти и препоръчителни практики, като осигурява пълен достъп до писмата от ИКАО към държавите и до електронните бюлетини.

               8.6Когато е уместно ЕС се стреми да гарантира, че съответното законодателство на ЕС е в съответствие със свързаните с УВД/АНО стандарти и препоръчителни практики на ИКАО.

               8.7Тъй като Европейският генерален план за УВД е в тясна връзка с глобалния аеронавигационен план (GANP) на ИКАО и методологията за модернизация по блокове на неговата авиационна система (ASBU), ЕС, в сътрудничество с държавите членки, ще подпомага ИКАО при разработването на стандарти и препоръчителни практики и помощни материали за нови изисквания за УВД/АНО, въз основа на неговите потребности и опит с разгръщането на SESAR. Освен това ИКАО ще подпомогне ЕС при актуализирането на неговите стандарти за глобална съвместимост за нови изисквания за УВД/АНО, въз основа на своя глобален аеронавигационен план (GANP) и методологията за модернизация по блокове на неговата авиационна система (ASBU) и свързаните с това пътни карти.

               8.8Независимо от задълженията на държавите — членки на ЕС като договарящи държави по Чикагската конвенция, където и когато е уместно ЕС провежда диалог с ИКАО за предоставяне на техническа информация в случаите, когато възникват въпроси относно спазването на стандартите и препоръчителните практики на ИКАО във връзка с прилагането на законодателството на ЕС.

               8.9Извършването на съвместни дейности по регулаторни въпроси и въпроси, свързани с определянето на стандарти, не противоречи на съществуващите регулаторни процедури на ИКАО, нито определя каквито и да било нови правни задължения или задължения за докладване на ИКАО по отношение на ЕС или на неговите държави членки.

               9.
                     Проекти и програми за техническо подпомагане

               9.1Страните координират подпомагането за държавите с оглед постигане на ефективно използване на ресурсите и избягване на дублирането на усилия и обменят информация, включително данни относно проекти и програми за техническо подпомагане в областта на УВД/АНО.

               10.
                     Регионално сътрудничество

               10.1Страните се споразумяват да определят за приоритетни дейностите, насочени към ускоряване на изграждането на Единното европейско небе, включително съответните дейности на Европейската агенция за авиационна безопасност в областта на УВД/АНО, когато регионалният подход предлага възможности за подобрена икономическа ефективност, процеси за надзор и/или хармонизиране.

               10.2Особено внимание по отношение на параграф 10.1 ще се обърне на регионалния подход, основан на резултатите, европейските технически регламенти в областта на УВД/АНО, функционалните блокове въздушно пространство, управлението на мрежовите функции (включително Европейското звено за координация при кризи в авиацията, EACCC) и внедряването и мониторинга на новата концепция за УВД/АНО въз основа на SESAR и европейския генерален план за УВД.

               10.3За да се изпълнят посочените по-горе очаквания, следва да се създадат тесни работни взаимоотношения между ЕС и регионалната служба на ИКАО в Париж, в т.ч. взаимно участие в съответните срещи (напр. Комитет за единно небе).

               10.4В контекста на настоящото приложение ЕС ще организира координацията между европейските организации, държавите — членки на ЕС и регионалната служба на ИКАО, по-специално в подкрепа на регионалните планове на ИКАО.

               10.5Тъй като ЕС е представен в ИКАО от Европейската комисия, но включва също така Европейската агенция за авиационна безопасност и Съвместното предприятие SESAR, и тъй като ЕС има споразумение на високо равнище с Евроконтрол, Европейската комисия ще осигури прякото участие на Европейската агенция за авиационна безопасност и Съвместното предприятие SESAR, или участието на Евроконтрол чрез споразумението на високо равнище за изпълнение на дейностите, договорени в настоящото приложение, където и когато е необходимо.

               11.
                     Експертно подпомагане

               11.1Без да се засягат разработените схеми за експертно подпомагане извън обхвата на настоящото приложение, ЕС се стреми при поискване да предостави на разположение на ИКАО експерти с технически опит в съответните области на УВД/АНО, които да изпълняват задачи и да участват в дейности, попадащи в обхвата на настоящото приложение. Условията за такова експертно подпомагане се определят в работни договорености между страните.

               12.
                     Преглед

               12.1Страните редовно правят преглед на изпълнението на настоящото приложение и, когато е необходимо, вземат предвид всички важни промени в политиката или в нормативната уредба.

               12.2Всеки преглед на настоящото приложение се прави от Съвместния комитет, учреден съгласно член 7 от Меморандума за сътрудничество.

               13.Влизане в сила, изменения и прекратяване

               13.1Настоящото приложение влиза в сила от датата на приемането му от Съвместния комитет и остава в сила до момента на прекратяването му.

               13.2Работните договорености, в рамките на необходимото, установени съгласно настоящото приложение, влизат в сила от датата на приемането им от Съвместния комитет.

               13.3Всяко изменение или прекратяване на работните договорености, приети съгласно настоящото приложение, се договаря в рамките на Съвместния комитет.

               13.4Настоящото приложение може да бъде прекратено по всяко време от всяка от страните. Такова прекратяване поражда действие шест месеца след получаване на писмено предизвестие за прекратяване от една от страните от другата страна, освен ако въпросното предизвестие за прекратяване не бъде оттеглено по взаимно съгласие на страните преди изтичането на този шестмесечен период.

               13.5Независимо от всички други разпоредби на настоящия член, ако Меморандумът за сътрудничество бъде прекратен, настоящото приложение и всички работни договорености, приети в съответствие с него, едновременно се прекратяват.


               ЕВРОПЕЙСКА КОМИСИЯ
            Брюксел, 15.12.2015
            COM(2015) 643 final
            2015/0293(NLE)
            Предложение за
            РЕШЕНИЕ НА СЪВЕТА
            за сключване на Споразумението между Европейския съюз и Китайската народна република за премахването на визите за краткосрочен престой за притежателите на дипломатически паспорти

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               В рамките на диалога между ЕС и Китай за мобилността и миграцията Европейският съюз и Китайската народна република се споразумяха за пакет от мерки за сътрудничество в областта на незаконната миграция и визовата политика, които ще бъдат договорени или приложени на два взаимнозависими етапа. На първия етап ще бъде договорено споразумение за реципрочно премахване на визите за притежателите на дипломатически паспорти, а китайските органи ще разрешат на държавите членки да открият центрове за приемане на заявления за издаване на визи в 15 определени китайски града. На първия етап също така ще бъдат организирани редовни срещи на експерти по въпросите на борбата с незаконната миграция, включително установяването на самоличността и обратното приемане на незаконни мигранти. На втория етап двете страни ще договорят споразумение за визови облекчения и споразумение за обратно приемане. Този пакет бе финализиран и одобрен от политическите лидери на двете страни на 17-ата среща на върха ЕС—Китай на 29 юни 2015 г.

                  На 14 септември 2015 г. Съветът разреши започването на преговори с Китай относно споразумение за премахване на визите за краткосрочен престой за притежателите на дипломатически паспорти и даде на Комисията указания за водене на преговорите. Преговорите започнаха на 21 септември и бяха проведени чрез размяна на писмени ноти. Споразумението бе парафирано от главните преговарящи на ЕС и Китай съответно на 3 и 4 ноември 2015 г. Държавите членки бяха редовно информирани за преговорите по време на заседанията на работната група „Визи“ на Съвета.

               •Съгласуваност със съществуващите разпоредби в тази област на политиката

               В Регламент (ЕО) № 539/2001 на Съвета
                  1
                са посочени третите държави, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване. Регламент (ЕО) № 539/2001 се прилага от всички държави членки, с изключение на Ирландия и Обединеното кралство, както и от Исландия, Лихтенщайн, Норвегия и Швейцария.

               Китай е сред страните, чиито граждани трябва да притежават виза при пътуване до Шенгенското пространство. Гражданите на ЕС също се нуждаят от виза, за да влязат в Китай.

               •Съгласуваност с други политики на Съюза

               Диалогът между ЕС и Китай за миграцията и мобилността беше започнат през октомври 2013 г. и е насочен към обмен на мнения относно съответните политики в областта на миграцията от гледна точка на четирите стълба на глобалния подход към миграцията и мобилността, както и към обсъждане на възможностите за сътрудничество по въпроси от взаимен интерес.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               За Съюза правното основание за Споразумението е член 77, параграф 2, буква а) от Договора за функционирането на Европейския съюз (ДФЕС) във връзка с член 218 от него.

               Приложеното предложение представлява правният инструмент за сключване на Споразумението. Съветът ще вземе решение с квалифицирано мнозинство след подписването на Споразумението, от името на Съюза, от назначено от председателството на Съвета лице и след като е получил одобрението на Европейския парламент в съответствие с член 218, параграф 6, втора алинея, буква а) от ДФЕС.

               •Субсидиарност (при неизключителна компетентност)

                  Въпреки че член 4, параграф 1, буква а) от Регламент (ЕО) № 539/2001 дава възможност на отделните държави членки да сключват двустранни споразумения с трети държави за освобождаване на притежателите на дипломатически паспорти, служебни паспорти или специални паспорти от изискването за виза, само едно споразумение на равнище ЕС може да постигне този резултат за всички държави членки и по този начин да послужи за основа за споразумения с трети държави в свързани области като обратното приемане на незаконни мигранти.

               •Пропорционалност

                  Дерогация от общото изискване за визи за китайски граждани, каквато е необходима за постигане на горепосочените цели, може да се предвиди само в международно споразумение.

               •Избор на инструмент

                  Вж. по-горе.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не е приложимо.

               •Консултации със заинтересованите страни

                  Бяха проведени консултации с държавите членки в рамките на работната група на високо равнище „Убежище и миграция“ и работната група „Визи“ на Съвета.

               •Събиране и използване на експертни становища

                  Не е приложимо.

               •Оценка на въздействието

                  Оценка на въздействието не е направена, тъй като инициативата не се очаква да има измерими икономически или социални ползи. По своето същество инициативата представлява политическо споразумение.

               •Пригодност и опростяване на законодателството

                  Не е приложимо.

               •Основни права

                  Не е приложимо.

               4.ОТРАЖЕНИЕ ВЪРХУ БЮДЖЕТА

                  Не е приложимо.

               5.ДРУГИ ЕЛЕМЕНТИ

               •Планове за изпълнение и разпоредби за наблюдение, оценка и докладване

                  Със Споразумението се създава Съвместен комитет за управление на Споразумението, чиито задачи включват, наред с другото, наблюдение на прилагането на Споразумението, както и представяне на предложения за изменения или допълнения.

               •Обяснителни документи (за директивите)

                  Не е приложимо.

               •Подробно разяснение на конкретни разпоредби на предложението

               Комисията счита, че целите, определени от Съвета в неговите указания за водене на преговорите, са постигнати напълно. Основните разпоредби на Споразумението могат да бъдат обобщени, както следва:

               Цел и приложно поле

               Споразумението предвижда безвизово пътуване за гражданите на Европейския съюз, притежаващи валиден дипломатически паспорт или разрешение на ЕС за преминаване
                  2
               , и за гражданите на Китай, притежаващи валиден дипломатически паспорт, когато пътуват до територията на другата договаряща страна.

               С цел гарантиране на еднаквото третиране на всички държави — членки на ЕС, в Споразумението бе включена разпоредба, предвиждаща, че Китай може да спре прилагането на Споразумението или да го прекрати само по отношение на всички държави — членки на Европейския съюз, и съответно, че Съюзът също може да спре прилагането на Споразумението или да го прекрати само по отношение на всички свои държави членки.

               Специфичното положение на Обединеното кралство и Ирландия е отразено в преамбюла.

               Продължителност на престоя

               Споразумението предвижда безвизово пътуване за период до 90 дни в рамките на всеки период от 180 дни. Към Споразумението е приложена съвместна декларация относно тълкуването на този период до 90 дни в рамките на всеки период от 180 дни.

               В Споразумението се отчита положението на държавите членки, които все още не прилагат изцяло достиженията на правото от Шенген. Докато тези държави членки (понастоящем България, Кипър, Румъния и Хърватия) не са част от Шенгенското пространство без вътрешни граници, премахването на визите предоставя право на китайските притежатели на дипломатически паспорти да пребивават за период до 90 дни в рамките на всеки период от 180 дни на територията на всяка от тях, без да се взима предвид периодът, изчислен за цялото Шенгенско пространство.

               Посещения на високопоставени длъжностни лица

               В Споразумението се предвижда, че длъжностни лица с ранг на заместник-министър в централното правителство или с по-висок ранг, както и офицери със звание „генерал-майор“ или по-високо звание във въоръжените сили трябва да информират компетентните органи на страната, която предстои да посетят, по дипломатически канали, преди да пътуват до нейната територия за официални цели.

               Размяна на образци

               Споразумението предвижда размяна на образци на дипломатически паспорти и разрешения на ЕС за преминаване не по-късно от 90 дни след датата на подписване на Споразумението.

               Териториално приложение

               В Споразумението се уточнява, че премахването на визите за китайските притежатели на дипломатически паспорти се прилага само за европейските територии на Франция и Нидерландия.

               Съвместни декларации

               В допълнение към гореспоменатата съвместна декларация към Споразумението са приложени още две съвместни декларации, отнасящи се до:

               –асоциирането на Норвегия, Исландия, Швейцария и Лихтенщайн към процеса на изпълнение, прилагане и развитие на достиженията на правото от Шенген;

               –връзката на Споразумението с други области на сътрудничество в рамките на диалога между ЕС и Китай за мобилността и миграцията.

               Заключение

               С оглед на горепосочените резултати Комисията предлага Съветът да одобри, след получаване на одобрението на Европейския парламент, Споразумението между Европейския съюз и Китай за премахване на визите за краткосрочен престой за притежателите на дипломатически паспорти.

               2015/0293 (NLE)

               Предложение за

               РЕШЕНИЕ НА СЪВЕТА

               за сключване на Споразумението между Европейския съюз и Китайската народна република за премахването на визите за краткосрочен престой за притежателите на дипломатически паспорти

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6 от него,

               като взе предвид предложението на Европейската комисия,

               като взе предвид одобрението на Европейския парламент
                  3
               ,

               като има предвид, че:

               (1)Комисията участва в преговори от името на Европейския съюз за сключването на споразумение с Китайската народна република за премахването на визите за краткосрочен престой за притежателите на дипломатически паспорти („Споразумението“).

               (2)В съответствие с Решение (EС) 2015/… на Съвета
                  4

                  5
                Споразумението беше подписано и се прилага временно, считано от …
                  6
               .

               (3)Със Споразумението се създава Съвместен комитет от експерти за управлението му. Съюзът се представлява в Съвместния комитет от Комисията, която се подпомага от представителите на държавите членки.

               (4)Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета
                  7
               ; следователно Обединеното кралство не участва в неговото приемане и не е обвързано от него, нито от неговото прилагане.

               (5)Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета
                  8
               ; следователно Ирландия не участва в неговото приемане и не е обвързана от него, нито от неговото прилагане.

               (6)Споразумението следва да бъде одобрено от името на Европейския съюз,

               ПРИЕ НАСТОЯЩОТО РЕШЕНИЕ:

               Член 1

               Споразумението между Европейския съюз и Китайската народна република за премахването на визите за краткосрочен престой за притежателите на дипломатически паспорти се одобрява от името на Европейския съюз.

               Член 2

               Председателят на Съвета извършва нотификацията, предвидена в член 10, параграф 1 от Споразумението, от името на Съюза
                  9
               .

               Член 3

               Комисията, подпомагана от представителите на държавите членки, представлява Съюза в Съвместния комитет от експерти, създаден съгласно член 7 от Споразумението.

               Член 4

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 81, 21.3.2001 г., стр. 1).

                     (2)
                  Издадено съгласно Регламент (ЕС) № 1417/2013 на Съвета от 17 декември 2013 г. за определяне на формата на разрешенията за преминаване, издавани от Европейския съюз (ОВ L 353, 28.12.2013 г., стр. 26—39).

                     (3)
                  Одобрение, дадено на…(все още непубликувано в Официален вестник).

                     (4)
                  Решение (EС) 2015/… на Съвета от…за подписване от името на Европейския съюз и за временно прилагане на Споразумението между Европейския съюз и Китайската народна република за премахването на визите за краткосрочен престой за притежателите на дипломатически паспорти (OВ…).

                     (5)
                  OВ: Моля, въведете номера, датата и препратката към ОВ за решението на Съвета и попълнете съответно бележката под линия.

                     (6)
                  OВ: Моля, въведете датата, съответстваща на третия ден след датата на подписване на Споразумението.

                     (7)
                  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

                     (8)
                  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

                     (9)
                  Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.

    ---documentbreak---

               ЕВРОПЕЙСКА КОМИСИЯ
            Брюксел, 15.12.2015
            COM(2015) 643 final
            ПРИЛОЖЕНИЕ
            към
            Предложение за решение на Съвета
            за сключване на Споразумението между Европейския съюз и Китайската народна република за премахването на визите за краткосрочен престой за притежателите на дипломатически паспорти

               ПРИЛОЖЕНИЕ

               към

               Предложение за решение на Съвета

               за сключване на Споразумението между Европейския съюз и Китайската народна република за премахването на визите за краткосрочен престой за притежателите на дипломатически паспорти

               СПОРАЗУМЕНИЕ

               МЕЖДУ ЕВРОПЕЙСКИЯ СЪЮЗ И КИТАЙСКАТА НАРОДНА РЕПУБЛИКА

               ЗА ПРЕМАХВАНЕТО НА ВИЗИТЕ ЗА КРАТКОСРОЧЕН ПРЕСТОЙ ЗА ПРИТЕЖАТЕЛИТЕ НА ДИПЛОМАТИЧЕСКИ ПАСПОРТИ

               ЕВРОПЕЙСКИЯТ СЪЮЗ, наричан по-долу „Съюзът“ или „ЕС“, и

               КИТАЙСКАТА НАРОДНА РЕПУБЛИКА, наричана по-долу „Китай“,

               заедно наричани по-долу „договарящите страни“,

               С ЦЕЛ по-нататъшно развиване на приятелските отношения между договарящите страни и продължаване на укрепването на тесните връзки между тях,

               ЖЕЛАЕЙКИ да улеснят пътуването чрез осигуряване на безвизово влизане и краткосрочен престой за притежателите на дипломатически паспорти и разрешения на ЕС за преминаване и да защитят принципите на равенство и реципрочност,

               КАТО ВЗЕМАТ ПРЕДВИД Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат по отношение на Обединеното кралство и Ирландия,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Цел

               Настоящото споразумение предвижда безвизово пътуване за гражданите на Съюза и за гражданите на Китай, притежаващи валиден дипломатически паспорт или разрешение на ЕС за преминаване, когато пътуват до територията на другата договаряща страна за период до 90 дни в рамките на всеки период от 180 дни.

               ЧЛЕН 2

               Определения

               За целите на настоящото споразумение:

               a)
                     „държава членка“ означава всяка държава — членка на Съюза, с изключение на Обединеното кралство и Ирландия;

               б)
                     „гражданин на Съюза“ означава гражданин на държава членка съгласно определението в буква а);

               в)
                     „гражданин на Китай“ означава всяко лице с китайско гражданство;

               г)
                     „Шенгенско пространство“ означава пространството без вътрешни граници, обхващащо териториите на държавите членки съгласно определението в буква а), които прилагат изцяло достиженията на правото от Шенген;

               д)
                     „разрешение на ЕС за преминаване“ означава документа, издаван от Съюза на определени служители на институциите на Съюза в съответствие с Регламент (ЕС) № 1417/2013 на Съвета
                  1
               .

               ЧЛЕН 3

               Приложно поле

               1.
                     Гражданите на Съюза, които притежават валиден дипломатически паспорт, издаден от държава членка, или разрешение на ЕС за преминаване, могат да влизат и пребивават без виза на територията на Китай за периода на престой, определен в член 4, параграф 1.

               Гражданите на Китай, които притежават валиден дипломатически паспорт, издаден от Китай, могат да влизат и пребивават без виза на територията на държавите членки за периода на престой, определен в член 4, параграф 2.

               2.
                     Премахването на визите, предвидено с настоящото споразумение, се прилага, без да се засягат законите на договарящите страни във връзка с условията за влизане и краткосрочен престой. Държавите членки и Китай си запазват правото да откажат влизане и краткосрочен престой на своята територия, ако едно или повече от тези условия не са изпълнени.

               3.
                     Гражданите на Съюза, възползващи се от настоящото споразумение, спазват законите и подзаконовите актове, действащи на територията на Китай, по време на своя престой.

               Гражданите на Китай, възползващи се от настоящото споразумение, спазват законите и подзаконовите актове, действащи на територията на всяка държава членка, по време на своя престой.

               4.
                     Премахването на визите се прилага независимо от вида транспорт, използван за преминаване на границите на договарящите страни.

               5.
                     Без да се засягат разпоредбите на член 8, необхванатите от настоящото споразумение въпроси се уреждат от правото на Съюза, от националното право на държавите членки и от националното право на Китай.

               ЧЛЕН 4

               Продължителност на престоя

               1.
                     Гражданите на Съюза, които притежават валиден дипломатически паспорт, издаден от държава членка, или разрешение на ЕС за преминаване, могат да пребивават на територията на Китай за период до 90 дни в рамките на всеки период от 180 дни.

               2.
                     Гражданите на Китай, които притежават валиден дипломатически паспорт, издаден от Китай, могат да пребивават на територията на държавите членки, прилагащи изцяло достиженията на правото от Шенген, за период до 90 дни в рамките на всеки период от 180 дни. Този период се изчислява независимо от всякакъв престой в държава членка, която все още не прилага изцяло достиженията на правото от Шенген.

               Гражданите на Китай, които притежават валиден дипломатически паспорт, издаден от Китай, могат да пребивават за период до 90 дни в рамките на всеки период от 180 дни на територията на всяка от държавите членки, които все още не прилагат изцяло достиженията на правото от Шенген, независимо от продължителността на престоя, изчислена за територията на държавите членки, които прилагат изцяло достиженията на правото от Шенген.

               3.
                     Настоящото споразумение не засяга възможността Китай и държавите членки да удължат продължителността на престоя над 90 дни в съответствие със своето национално право и с правото на Съюза.

               ЧЛЕН 5

               Посещения на високопоставени длъжностни лица

               Длъжностни лица с ранг на заместник-министър в централното правителство или с по-висок ранг, както и офицери със звание „генерал-майор“ или по-високо звание във въоръжените сили на Китай информират компетентните органи на държавите членки по дипломатически канали, преди да пътуват до тяхната територия за официални цели.

               Длъжностни лица с ранг на заместник-министър в централното правителство или с по-висок ранг, както и офицери със звание „генерал-майор“ или по-високо звание във въоръжените сили на държавите членки информират компетентните органи на Китай по дипломатически канали, преди да пътуват до неговата територия за официални цели.

               ЧЛЕН 6

               Териториално приложение

               1.
                     По отношение на Френската република настоящото споразумение се прилага само за европейската територия на Френската република.

               2.
                     По отношение на Кралство Нидерландия настоящото споразумение се прилага само за европейската територия на Кралство Нидерландия.

               ЧЛЕН 7

               Съвместен комитет за управление на Споразумението

               1.
                     Договарящите страни създават Съвместен комитет от експерти (наричан по-долу „Комитетът“), съставен от представители на Съюза и представители на Китай. Съюзът се представлява от Европейската комисия.

               2.
                     Комитетът има, наред с другото, следните задачи:

               a)
                     наблюдение на прилагането на настоящото споразумение;

               б)
                     представяне на предложения за изменения или допълнения към настоящото споразумение;

               в)
                     уреждане на спорове, възникнали при тълкуването или прилагането на настоящото споразумение.

               3.
                     Комитетът се свиква при необходимост по искане на една от договарящите страни.

               4.
                     Комитетът приема свой процедурен правилник.

               ЧЛЕН 8

               Връзка на настоящото споразумение със съществуващи двустранни споразумения за премахване на визите между държавите членки и Китай

               Настоящото споразумение има предимство пред всички двустранни споразумения или договорености, сключени между отделните държави членки и Китай, доколкото техните разпоредби уреждат въпроси, попадащи в приложното поле на настоящото споразумение.

               ЧЛЕН 9

               Размяна на образци

               1.
                     В случай, че вече не са го направили, Китай, държавите членки и Съюзът обменят помежду си посредством дипломатическите канали образци на своите валидни дипломатически паспорти и разрешения на ЕС за преминаване не по-късно от 90 дни след датата на подписване на настоящото споразумение.

               2.
                     В случай на въвеждане на нови дипломатически паспорти или разрешения на ЕС за преминаване или на промяна на съществуващите такива, Китай, държавите членки и Съюзът си изпращат взаимно по дипломатически канали образци на тези нови или променени паспорти или разрешения на ЕС за преминаване, придружени от подробна информация относно техните спецификации и приложимост, не по-късно от 90 дни преди въвеждането им.

               ЧЛЕН 10

               Заключителни разпоредби

               1.
                     Настоящото споразумение влиза в сила на първия ден от втория месец след датата на по-късната от двете нотификации, чрез които договарящите страни се уведомят една друга относно приключването на необходимите за тази цел вътрешни процедури.

               Настоящото споразумение се прилага временно, считано от третия ден след датата на неговото подписване.

               2.
                     Настоящото споразумение се сключва за неопределен срок, освен ако действието му не бъде прекратено в съответствие с параграф 5.

               3.
                     Настоящото споразумение може да бъде изменяно с писменото съгласие на договарящите страни. Измененията влизат в сила, след като договарящите страни са се уведомили една друга за приключването на необходимите за тази цел вътрешни процедури.

               4.
                     Всяка договаряща страна може да спре изцяло или частично прилагането на настоящото споразумение, по-специално по причини, свързани с обществения ред, защитата на националната сигурност или защитата на общественото здраве, незаконната имиграция или повторното въвеждане на изискването за виза от която и да е договаряща страна. Другата договаряща страна се уведомява за решението за спиране на прилагането не по-късно от два месеца преди планираната дата на неговото влизане в сила. Договарящата страна, която е спряла прилагането на настоящото споразумение, незабавно информира другата договаряща страна, ако причините за това спиране отпаднат, и възобновява прилагането.

               5.
                     Всяка договаряща страна може да прекрати настоящото споразумение с писмено уведомление до другата страна. Настоящото споразумение престава да бъде в сила 90 дни след уведомлението.

               6.
                     Китай може да спре прилагането на настоящото споразумение или да го прекрати само по отношение на всички държави членки.

               7.
                     Съюзът може да спре прилагането на настоящото споразумение или да го прекрати само по отношение на всички свои държави членки.

               Съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и китайски език, като всички текстове са еднакво автентични. В случай на несъответствие между автентичните текстове предимство има текстът на английски език.

               СЪВМЕСТНА ДЕКЛАРАЦИЯ ПО ОТНОШЕНИЕ НА ИСЛАНДИЯ, НОРВЕГИЯ, ШВЕЙЦАРИЯ И ЛИХТЕНЩАЙН

               Договарящите страни отбелязват съществуващите тесни връзки между Европейския съюз и Норвегия, Исландия, Швейцария и Лихтенщайн, по-специално въз основа на споразуменията от 18 май 1999 г. и 26 октомври 2004 г. относно асоциирането на тези държави към процеса на изпълнение, прилагане и развитие на достиженията на правото от Шенген.

               При тези обстоятелства е желателно властите на Норвегия, Исландия, Швейцария и Лихтенщайн, от една страна, и на Китай, от друга страна, незабавно да сключат двустранни споразумения за премахване на визите за краткосрочен престой за притежателите на дипломатически паспорти при условия, подобни на тези на настоящото споразумение.

               СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА ПЕРИОДА ДО 90 ДНИ В РАМКИТЕ НА ВСЕКИ ПЕРИОД ОТ 180 ДНИ СЪГЛАСНО ЧЛЕН 4 ОТ НАСТОЯЩОТО СПОРАЗУМЕНИЕ

               Договарящите страни приемат, че периодът до 90 дни в рамките на всеки период от 180 дни, както е предвидено в член 4 от настоящото Споразумение, означава непрекъснато посещение или няколко последователни посещения, чиято обща продължителност не надвишава 90 дни в рамките на всеки период от 180 дни.

               Понятието „всеки“ предполага прилагането на „подвижен“ референтен период от 180 дни, като се гледа назад всеки ден от престоя за последния период от 180 дни, за да се провери дали продължава да се изпълнява изискването за 90 дни в рамките на всеки период от 180 дни. Това, наред с другото, означава, че липсата на непрекъснат период от 90 дни позволява нов престой до 90 дни.

               СЪВМЕСТНА ДЕКЛАРАЦИЯ ОТНОСНО ДРУГИ ОБЛАСТИ НА СЪТРУДНИЧЕСТВО В РАМКИТЕ НА ДИАЛОГА МЕЖДУ ЕС И КИТАЙ ЗА МОБИЛНОСТТА И МИГРАЦИЯТА

               Договарящите страни припомнят, че настоящото споразумение е един от резултатите от пътната карта за преговори, договорена в протокола от втория кръг на диалога между ЕС и Китай за мобилността и миграцията и одобрена от политическите лидери в съвместното изявление от 17-ата среща на върха ЕС—Китай. Тази пътна карта предвижда на първия етап договарянето и подписването на споразумение за реципрочно премахване на визите за притежателите на дипломатически паспорти, откриването на центрове за приемане на заявления за издаване на визи в определени по взаимно съгласие китайски градове без консулско присъствие и започването на практическо сътрудничество в борбата с незаконната миграция, а на втория етап договарянето на споразумения за визови облекчения и за сътрудничество в борбата с незаконната миграция.

               Договарящите страни потвърждават твърдото си намерение да спазят ангажиментите, поети в пътната карта, и общото си разбиране, че тези ангажименти са взаимнозависими и представляват част от неделимо цяло.

               _________________

                     (1)
                  Регламент (ЕС) № 1417/2013 на Съвета от 17 декември 2013 г. за определяне на формата на разрешенията за преминаване, издавани от Европейския съюз (ОВ L 353, 28.12.2013 г., стр. 26).